En 1851 o poder se seculariza y o knez (principe) no ye bispe. Esclata una guerra contra os otomans, que son vencitos en 1858 en Grahovo. En 1875 bi ha una revuelta en Bosnia-Herzegovina y Montenegro y Serbia aprobeitan pa declarar a guerra a los otomans en 1876. O congreso de Berlín de 1878 reconoixió a independenzia de Montenegro y permitió l'anexión de territorios a lo norte (una part d'Herzegovina) y l'este, a més d'un acceso a la mar en Bar (Antivari), més gran con l'anexión de Dulcigno en 1881.